નાનપણથી સાથે મોટા થયા બાદ છેક લગ્નના દિવસે સિદ્ધાર્થ મલ્હોત્રાને લાગે છે કે લગ્ન કરવાથી તો એના કરિયરની સામે મેથેમેટિક્સનું મોટું મીંડું મુકાઈ જવાનું છે. પરંતુ એ જ રાતથી એની લાઇફ ફાસ્ટ ફોરવર્ડમાં ચાલવા લાગે છે. એનાં લગ્ન થઈ જાય છે, બાળકો થવા માંડે છે, એણે જે સપનું જોયેલું તે કેમ્બ્રિજ યુનિવર્સિટીનો પ્રોફેસર પણ એ બની જાય છે, પરંતુ જેમ જેમ સમય આગળ વધતો જાય છે તેમ તેમ તે વધુ ને વધુ એકલો થતો જાય છે. લગભગ છ દાયકાની સફર કર્યા બાદ એને સમજાય છે કે ખરી મજા તો વર્તમાન કાળમાં જીવવામાં જ હતી. ફરી પાછો એ વર્તમાન કાળમાં આવે છે અને ખાધું પીધું ને રાજ કર્યું.